318 Replere

Augustinus, 10, *Confessiones* ca. 29, dicit cum inhesero tibi, non erit mihi labor. Nunc autem quoniam tui plenus non sum. Et Augustinus in libro *De decem plagis*, qui virtutibus plenus est, diues est, etiamsi de naufragio nudus exierit. Vnde querit Seneca, *A Lucilio* ex epistula c. xii, quare non potest nos implere vlla felicitatis temporalis. Et respondit quia non dum peruenimus ad illud bonum, vbi necesse est quod si stat voluntas nostra. Isidorus, *Etimologiae* libro 16, dicit quod ostria certis temporibus eiciiunt aquas maris et aperiunt se ad celum et impleantur rore celesti ex quo generantur margarita. Sic anima viuens in amaritudine peccati aperiat cor ad Deum implebitur gratia.

¶ Item, Augustinus, *Super Psalmo* [146:9] *Pulli coruorum*, non pascuntur a parentibus donec nigrescant et similes illis fiant. Sed interim implentur rore celesti et sic pascuntur. Sic oportet nos refici gracia donec assimulentur sancti patribus nostris qui uigri erant per penitentiam.

Item, quamdiu vasa mulieris erant vacua fluxit oleum /f. 99va/ 4 Reg. [4:3-6]. Sic cor nostrum quamdiu est vacuum ab amore mundi recipit gratiam. Macrobius, super *Sompnium Scipionis*, dicit quod plenitudo proprie non est nisi in diuinis rebus. Exemplum est in natura, si aliquod corpus subtrahatur de uniuerso, illud quod est in meditate supra ipsum in ordine vniuersi statim replet locum eius, utpote si terra subtrahatur aqua si assit intrat. Et si aqua subtrahatur aer implet, et si aer subtrahatur ignis de sphera sua implet. Modo in ordine vniuersi nichil est ita in mentum anime humane, sicut Deus ad cuius ymaginem facta est. Secundum Augustinus, *De vera religione*, c. 9, inter Deum et mentem humanam, nulla est interposita creatura. Ergo si ibi fuerit vacuitas et amor mundi alter subtrahatur, oportet quod Deus illam impleat. Non enim ipse auctor nature est minus sufficiens uel horrens vacuum quam ipsa natura quam formauit.

Vnde in Psal. [102:5]: *Qui replet in bonis desiderium tuum*. Aristoteles, libro 7, *De animalibus*, c. 2, dicit quod si vas terrenum mittatur in mare per diem et noctem replebitur aqua dulci. Sic si homo vacuetur amore terreno et mutatur in mare penitentie replebitur deuocione et gratia, Psal. [80:11]: *Dilata os tuum, et implebo illud*. Fratres Joseph cum saccis vacuis et ipse impleuit eos, Gen. 44[:1]. Situla demissa in puteum non haurit aqua nisi subvertatur. In subuersione vasis quod prius inerat, exit et aer uel aqua quod prius non inerat intrat. Sic est de corde terreno, si euertatur et tunc solus Deus qui est proprior connatum bonum anime humane potest ipsum implere et finaliter saciare, Eccli. 24[:16]: *In plenitudine sanctorum detentio mea*. Ideo dicit Apostolus, Eph. 3[:19]: *Impleamini in omnem plenitudinem Dei*. Vas plene non vacile deserit locum suum. Vnde dicit Ysidorus, *Etymologiae*, libro 16, c. 59, si vas impleatur sextario argenti viui et saxum centenarium supponatur, supportabitur. Sic repletus Spiritu Sancto onus quod apparet importabile sustinebit, sed differentia est inter illa que replent. Nam ventus aliquando replet vtrem uel vesicam et reddit aliquando quod replet magis mobile et magis leue, sic ventus Spiritus Sancti.